पलक मुच्छल (जन्म : ३० मार्च १९९२), एकटा भारतीय पार्श्व गायिका छी। [१] पलक आ ओकर छोटका भाए पलाश मुच्छल भारत तथा विदेशसभमे सार्वजनिक मञ्चमे गीत गाबि ह्रदय रोगसँ पीडीत छोट-छोट बालबालिकासभक उपचारक लेल चन्दा जमा करैत अछि। ओ, मई २०१३ धरि अढाई करोड रुपैयाक चन्दा जमा करि ५७२ गोटे बच्चासभक जान बचेबाक हेतु वित्तीय सहायता प्रदान केनए अछि। पलकद्वारा समाज सेवामे योगदानक लेल ओकर नाम गिनिज बुक्स अफ वर्ल्ड रेकर्ड तथा लिम्का बुक अफ वर्ल्ड रेकर्डमे दर्ता कएल गेल अछि। भारत सरकार आ विभिन्न सामाजिक संस्थासभ हुनका विभिन्न पुरस्कारसभसँ सम्मानित सेहो केनए अछि। सन् २०११ मे पलक हिन्दी चलचित्रसभमे पार्श्व गायिकाक रुपमे गायन शुरू केलक। खास करि 'एक था टायगर' आ 'आशिकी २' जका चलचित्रसभमे गीत गाबि ओ चर्चामे आएल छल। 